OpenLLM-France/wikimedia huggingface dataset:
# Pirinioetako Parke Nazionala

Pirinioetako Parke Nazionala (frantsesez: Parc national des Pyrénées) frantziar Estatuaren hegoaldean dagoen eremu babestu bat da, Pirinioetako mendikatean. Parke nazional gisa izendatua dago frantses legediaren arabera. Pirinio Garaietako departamenduaren (Midi-Pyrénées eskualdea) eta Bearnoren (Akitaniako eskualdea) artean dabil dantzan.
Estatu frantsesean parke nazional izendapena dute 9 eremuetako bat da. Hegoaldean, Ordesa eta Perdidoko parke nazionalarekin egiten du muga (Espainiako lurretan); ekialdean, berriz, Neouvielleko Natur Erreserbarekin.

## Geografia

Pirinioetako Parke Nazionalak 45.707 ha-ko hedadura du eta 1967an izendatu zuten. Aspa bailaratik (Mendebaldean) Aure bailarara arte (Ekialdean) zabaltzen da. Eremuaren %60 Pirinio Garaietako (Bigorra) departamenduko lurretan dago; gainerakoa Bearnon. Horren babes neurri zorrotzak ez dituen 206.000 ha-ko periferia-eremua du parke nazional honek, 86 udalerri biltzen dituena.
Altuerako 230 laku daude parkearen lurretan, bai eta Pirinioetako 3.000 m-tik gorako gailur ezagun asko ere.

## Fauna eta flora

Flora eta fauna aldetik Estatuko gunerik aberatsenetako bat da (bertako floraren %12 endemikoa da). 150 landare-espezie, 1.000 kakalardo-espezie, 300 tximeleta-espezie, sarrioak - parkearen irudi-ikurra - eta desagertze arriskuan dauden hainbat hegazti harrapari bizi dira bertan: ugatzak, sai zuriak eta arrano beltzak. Sai arreen eta marmoten populazioa, berriz, - Alpeetatik ekarritakoak azken horiek - ugaltzen ari dira. Munduan bakarra den uretako ugaztun bat bada bertan (Pirinioetako ur-satorra, ikusten benetan zaila). Horiez gain, katamotza, katajineta eta mendikateko azken hartz basatiak ere bizi dira bertan.

## Ikus, gainera

* Pirinioetako eremu babestuak
* Perdidoko mendigunea
* Neouvielleko mendigunea
* Gavarnieko zirkua
* Pont d'Espagne
* Pirinioetako flora

## Kanpo estekak

* (Frantsesez) Parkearen gune ofiziala
* (Frantsesez) Parkearen atlasa
* (Frantsesez) Frantziako parke nazionalak
* Datuak: Q738435
* Multimedia: Parc national des Pyrénées / Q738435
# Pirinioetako ahuntz

Taxotaula bat irakurtzeko eraPirinioetako ahuntza Kontserbazio egoera: galzorian :
Pirinioetako ahuntza
Jatorrizko herrialdea(k):  Euskal Herria  Okzitania  Aragoi  Katalan Herriak :
Sailkapen zientifikoa :
| Erreinua: | Animalia |
| Filuma: | Chordata |
| Klasea: | Mammalia |
| Ordena: | Artiodactyla |
| Familia: | Bovidae |
| Generoa: | Capra |
| Espeziea: | Capra aegagrus |
Arraza :
Pirinioetar ahuntza :
Pirinioetako ahuntza garai batean Euskal Herriko Pirinioetako haranetan zein Pirinio osoan barrena (Aragoi, Okzitania, Katalunia eta Andorra) hartzen duen antzinako ahuntz arraza bat da. Ahuntz hauek Pirinioetako azpiko lautadetan zabaltzen ziren ere bere garaian, Landetan esate baterako.
Zenbait adituentzat ez dago argi Euskal Herriko ahuntz azpigorria eta ` ahuntzaren arteko ezberdintasuna, eta biak arraza berdina lirateke, bata eta bestea azpiarrazak izanik. Hala ere oro har euskal adituek bi arraza bereizten dituzte, eta azpigorria ofizialki bertako arraza izendatuta dago Euskal Autonomia Erkidegoan. Dena den gertuko senideak direla argi dago, eta ahuntz hauek ez bakarrik Pirinioetako mendiak baizik eta Asturiaseraino heltzen dira Kantauriar mendikatean barrena.
Gaur egun arraza Frantzian babestuta dago bere kopurua asko murriztu delako.
Ahuntz azpigorrien eta Pirinioetako ahuntzen arteko ezberdintasunetan sakontzeko:

## Ezaugarriak

Ilaia luzea dauka arre ilun edo beltz kolorekoa. Noizean behinka abere zuriak ere badira
Batez besteko tamaina 75tik 85 zentimetrotara da soingurutzera. Pisua berriz 50 kg inguru. Adarrak paraleloan edo zabalean kokatuta egon daitezke.

## Ohiturak eta gobernua

Garai batean ohikoa zen Pirinioetako ahuntzak neguan haran aldera jaistea eta bertan belarrondoa ematea bazkatzat. Udaberrian berriz berriro mendi aldera bortuetara igotzen zituzten abereak bertan larretzeko.
Gobernatzeko sistema mixtoa zen. Ahuntz kumeak amak hazten zituen bere esnearekin 15 kg. hartu arte, eta orduan haragitarako saltzen zituzten. Ondoren ahuntz emeak jaisten zituzten esnea lortzeko. Eme bakoitzak batez beste 0,5 eta litro bat ematen du egunero, hau guztia pentzuarekin lagundu gabe.
Ahuntz esnea behi esnearekin nahasten da bertako gazta mota bat egiteko.

## Egungo egoera

Egun arraza honetako ahuntz talde gutxi geratzen dira, eta Frantzian babestuta dago.
Gaskoinia Parke Naturalean kokatutako "Landa handiaren museo ekologikoan" arraza honen talde bat mantentzen dute arraza babesteko.
# Pirinioetako bulebarra

Pirinioetako bulebarra (frantsesez: Boulevard des Pyrénées) Bearnoko Paue udalerriko kalea da. 1893 eta 1899 artean eraiki zuten Henri Faisans orduko alkateari esker.
Bulebarrak 1,8 kilometroko luzera du. Paueko gaztelutik Beaumont parkera doa eta mendien ikuspegi ederra du. Alphonse de Lamartine borgoinar poetak honela esan zuen ikuspegia ikustean: "Pauek munduko ikuspegirik ederrena du lurretik, Napolik itsasotik duen moduan."

## Erreferentziak

* ↑ «Le Boulevard des Pyrénées de Pau rêve d'Unesco» La République des Pyrénées 2011-3-10.
* ↑ Jatorrizko testua frantsesez: «Pau est la plus belle vue de terre du monde comme Naples est la plus belle vue de mer»

## Kanpo estekak

* Datuak: Q2922059
* Multimedia: Boulevard des Pyrénées / Q2922059
# Pirinioetako Ibilbide Garaia

Pirinioetako Ibilbide Garaia edo HRP (frantsesezko akronimoagatik: Haute Randonnée Pyrénéenne) Pirinioak mendebaldetik ekialdera zeharkatzen dituen ibilbide bat da, GR 10 eta GR 11 ibilbide ezagunen gisara. Azken horiek, ordea, erdi-mailako altutasunean ibiltzen dira eta HRPa, berriz, goi-mendian, gailurrik gailur. mendi hegian ahalik eta gehien ibiliz.
Ibilbidea balizatu gabe dago eta zailtasun une batzuk ere baditu, baina GR 10k eta 11k ez bezala ez du desnibel handirik egun bakoitzeko ibilian. Mendian zaildutakoentzakoa da. 45 etapa ditu.
1906tik aurrera hasi ziren ibilbide hau egiten. Jean Bepmale frantziarrak deskribatu zuen lehen aldiz 1907an, baina erabat berregin eta deskribatu zuen 1968an Georges Veron herrikideak. Geroztik, tarteka-tarteka eguneratzen da hark idatzitako gida (Rando-Editions argtaletxea, Haute randonnée pyréenne .

## Kanpo estekak

* (Frantsesez) La Haute route des Pyrénées (HRP)
* (Frantsesez) Jean Bepmale et la première traversée des Pyrénées en 1906
* (Frantsesez) Galerie des arrivées
# Pirinioetako Lan Elkartea

Pirinioetako Lan Elkartea —euskal izen ofiziala— edo Pirinioetako Lan Erkidegoa (frantses eta espainol siglez, CTP) mugaz gaindiko elkarte bat da, Europako Kontseiluak bultzaturik 1983an sortua, Pirinioetan mugaz gaindiko lankidetza egitura bat sortzearren, Europar Batasunaren barruko estatu arteko beste mugetan bezala.
Horrenbestez, hiru estatutako lurrak biltzen ditu elkarteak (Andorra, Espainia eta Frantzia). Pirinioetako Lan Elkarteko kideak hauek dira: Euskal Autonomia Elkartea, Nafarroako Foru Elkartea, Akitania —Ipar Euskal Herria barne—, Erdialdeko Pirinioak, Languedoc-Roussillon, Katalunia, Aragoi eta Andorrako Printzerria.

## Erreferentziak

* ↑ «Kontratu iragarkia: Pirinioetako Lan Erkidegoak (CTP) lizitazioa kaleratu du Elkartearen kontabilitatearen kudeaketa eta jarraipenerako», Eusko Jaurlaritzako Lehendakaritza.
* ↑ «Zer da PLT?», Pirinioetako Lan Elkartearen webgunea.

## Kanpo estekak

* Pirinioetako Lan Elkartearen webgunea
* Datuak: Q8348981
# Pleizenhausen

Pleizenhausen Alemaniako udalerria da. Renania-Palatinatua estatuan kokatuta dago, [[Rhein-Hunsrück barrutia|Rhein-Hunsrück]] barrutian. 2014an 241 biztanle zituen 4,03 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q646786
* Multimedia: Pleizenhausen / Q646786
# Pleitersheim

Pleitersheim Alemaniako udalerria da. Renania-Palatinatua estatuan kokatuta dago, [[Bad Kreuznach (barrutia)|Bad Kreuznach]] barrutian. 2014an 324 biztanle zituen 2,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q653800
* Multimedia: Pleitersheim / Q653800
# Plenas

Plenas Zaragozako probintziako udalerria da, Aragoin, Espainia. 2008an 123 biztanle zituen 37,9 kilometro koadroko azaleran. Campo de Belchite eskualdean dago.

## Kanpo estekak

* Datuak: Q1639389
* Multimedia: Plenas / Q1639389
# Plenilunio

Plenilunio 2000 urtean eginiko filma da, Antonio Muñoz Molinaren izen bereko eleberrian oinarritutakoa.

## Edukia

Oharra: Atal honek istorio osoa edo amaiera argitzen du.
Probintzietako hiri txiki batean, basoaren erdian neskato bat hilda agertu da, eraila. Inspektore batek hiria miatuko du hiltzailearen bila.

## Aktoreak

* Miguel Ángel Solá
* Adriana Ozores
* Juan Diego Botto
* Fernando Fernán Gómez
* Chete Lera
* Charo López
* María Galiana
* Antonio Muñoz Molina
* Miguel del Arco
* Félix Cubero

## Kanpo estekak

* Datuak: Q6080629
# Pleit

Pleita (ingelesez: freight) itsasontzi bat edo itsasontziaren parte bat aldi baterako akuratzeagatik jartzen den prezioa da. Oro har, salgaiaren bolumenaren, pisuaren eta entrega-punturainoko distantziaren araberakoa da prezioa.
Itsas garraioan bi kontratazio-modu daude, pleitariak (edo kargatzaileak) eta pleitatzaileak (edo garraiolariak, garraiolariak) salgaia garraiatzeko adosten dituzten baldintzen arabera.

## Erreferentziak

* ↑ Euskalterm: [Itsas Zuzenbidea Hiztegia] [2004]
* ↑ Euskalterm: [Garraioa eta Logistika Hiztegia] [2019]
* ↑ Montori Díez, Agustín; Escribano Muñoz, Carlos; Martínez Marín, Jesús. (2015). in: Biblioteca de Logística. (1. argitaraldia) Sabadell: Marge Books, 79-96 or. ISBN 978-84-15340-31-7..

## Kanpo estekak

* Datuak: Q927345
* Multimedia: Freight rates / Q927345
# Plektro

Plektroa edo zia, gitarra eta antzeko harizko instrumentuak jotzeko erabiltzen den hiruki itxurako pieza txiki eta fin bat da. Bere helburua musikariaren hatzak ordezkatu edota osagarri izatea da.
Plektro-orkestra bat, edo zia-orkestra bat, ziarekin jotzen diren tresnez osatuta dago, hala nola bandurria, laute edo mandolina, helburu filarmonikoekin erabiliz.
* Bandurria
* Laute
* Mandolina
Mota honetako orkestrak gitarra edo kontrabaxua bezalako musika-tresnek osa ditzakete, eta ez dute nahitaez plektroa erabiltzen.

## Erreferentziak

* ↑ (Gaztelaniaz) «http://orquestadeplectrodecordoba.com/html/es_instrumentos.php» orquestadeplectrodecordoba.com (Noiz kontsultatua: 2024-03-30).

## Kanpo estekak

* Datuak: Q181890
* Multimedia: Plectrum / Q181890
# Plekszy-Gladz

Plekszy-Gladz Hergék sortutako pertsonaia ospetsua den Tintinen abenturetan agertzen den fikziozko pertsonaia bat da. Fikziozko herrialdea den Borduriako diktadorea da, erregimen bigotistakoa. Bere herriak etengabe aipatzen du Plekszy-Gladzen biboteengatik edo Amaïh Plekszy-Gladz bezalako esaerekin. Bere izena daraman plaza bat du herrialdeko hiriburua den Szohoden.
# Plementeria

Plementeria, betegarria edo horma atal multzoa harriz edo dobelaz (plementuz) osatutako elementua da eta gurutze-ganga baten nerbioen arteko gunea estaltzen du, edo, beste modu batera esanda, ganga bateko arkuen arteko gune bakoitzari horma atal, betegarria edo plementeria deritzo. Egitura funtziorik ez duten elementu pasiboak dira eta gangak arkuetan dute euskarria, azken hauek elementu aktiboak izaki.

## Erabilerak

Arkitektura gotikoan, plementeria edo betegarria, adreilua edo harlangaitza izan ohi zen. Juntura morteroaz betetzen zen eta, hasierako egituretan, banaketa nahiko irregularra izan arren, denborak aurrera egin ahala, betetze-piezen neurria eta tamaina hobetu zirenez (nahiz eta, orduan ere, betetzeko funtzioa izaten jarraitu) harlanduzko itxura hartu zuen, hala bada, ganga osoa harlangaitzez eginda zirudien. Plementeriak lodiera 10 edo 15 zentimetro inguru izaten zuen eta Euskal Herrian eta Espainian mortero geruza batez estaltzen zuten.

## Kanpo estekak

* Datuak: Q3328691
# Pleitas

Pleitas Zaragozako probintziako udalerria da, Aragoin, Espainia. 2008an 57 biztanle zituen 2,13 kilometro koadroko azaleran.

## Kanpo estekak

* Datuak: Q1641078
* Multimedia: Pleitas / Q1641078
# Pleitatze

Pleitatzea edo pleitamendua pleitari batek itsasontzi-jabe bati itsasontzi bat edo itsasontziaren parte bat akuran aldi baterako kontratatzea da; gehienetan, salgaiak garraiatzeko egiten da. Formalki, poliza baten bidez egiten dute eta honen arabera mota ezberdinak daude:
* Ontzi-krosko hutseko errentamendua, non pleitariak erantzukizun osoa hartzen duen.
* Bidaiaren araberako pleitatzea, bidaia jakin baterakoa.
* Denboraren araberako pleitatzea, denbora-bitarte jakin baterakoa.

## Erreferentziak

* ↑ Euskalterm: [Itsas Zuzenbidea Hiztegia] [2004]
* ↑ Euskalterm: [Garraioa eta Logistika Hiztegia] [2019]

## Kanpo estekak

* Datuak: Q353578
# Pierron (Illinois)

Pierron Illinoiseko herri bat da. Bond konderrian kokatua dago. 2010ean 600 biztanle zituen, 2,16 kilometro koadrotan banatuta.

## Ikus, gainera

* Bond konderria

## Kanpo estekak

* Datuak: Q2196860
# Pierrotita

Pierrotita mineral bat da eta sartorita taldearen kidea da.

## Ezaugarriak

Pierrotita elementu kimiko mineralaren formula kimikoa hau da: ${\ce {Tl2(Sb,As)10S16}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Pierrotite: Mineral information, data and localities.» www.mindat.org (Noiz kontsultatua: 12-05-2019).
# Pierrot

Pierrot edo Pedrolino (frantsesez pjɛʁo ahoskatua) italiar Commedia dell'arteren pertsonaia ezaguna da.
XVII. mendean Giuseppe Giratoni italiar umoristak sortua, handik Frantziara pasa eta Jean-Gaspard Deburau mimoak unibertsal bihurtu zuen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Dieterich, Genoveva. (2007). Diccionario del teatro. Madril: Alianza Editorial, 278 or. ISBN 9788420661735..

## Kanpo estekak

* Datuak: Q17309
* Multimedia: Pierrot / Q17309
# Piershill

Piershill, Eskoziako Edinburgh hiriburuko ipar-ekialdean dagoen auzune bat da.

## Kanpo estekak

* Datuak: Q14948853
* Multimedia: Piershill, Edinburgh / Q14948853
# Pierreville (Quebec)

Pierreville Quebeceko udalerri bat da, Kanadan. Centre-du-Québec eskualdean kokatuta dago, eta horren barruan dagoen Nicolet-Yamaska konderriko eskualde udalerria da.. 2011ko zentsoaren arabera 2,176 biztanle zituen 78.31 kilometro koadroko azaleran.

## Kanpo estekak

* Datuak: Q3387912
* Multimedia: Pierreville, Quebec / Q3387912
# Pierrick Fédrigo

Pierrick Fédrigo, (Marmande, 1978ko azaroaren 30a), Frantziako txirrindulari ohia da, profesionala 200tik 2016ra.
Frantziako Tourreko lau etapa irabazi zuen eta Frantziako Txirrindularitza Kopan bigarren izan zen. Frantziako Txapelduna izan zen, baita ere

## Palmaresa

1999
* Ardenetako Gezia
2002
* 2. Etorkizuneko Tourrean
* 3. Doubseko Tourrean
2004
* Limousingo Tourra
* 2. Frantziako Txirrindularitza Kopan
* 3. Route Adélien
* 3. Plumelec-Morbihango Sari Nagusian
2005
* Frantziako errepideko txirrindularitza txapelketa
* Dunkerqueko Lau Egunak
* Cholet-Pays de Loire
* 3. Frantziako Txirrindularitza Kopan
2006
* Frantziako Tourreko etapa bat
* Dunkerqueko Lau Eguneko etapa bat
* 2. Limousingo Tourrean eta etapa bat
* 2. Tour du Finistèren
* 2. Route du Sudean
* 7. Plouayko Sari Nagusian
2007
* Limousingo Tourra
* 2. Frantziako errepideko txirrindularitza txapelketan
2008
* Plouayko Sari Nagusia
* 3. Dunkerqueko Lau Egunetan eta etapa bat
* 3. Étoile de Bessègesen
* 8. Kataluniako Voltan eta etapa bat
2009
* Frantziako Tourreko etapa bat
* Dunkerqueko Lau Eguneko etapa bat
* Dauphiné Libéréko etapa bat
* 2. Plouayko Sari Nagusian
* 2. Tour du Finistèren
2010
* Frantziako Tourreko etapa bat
* Nazioarteko Kriteriuma eta etapa bat
* 2. Classic Sud-Ardèchen
* 3. Loire-Atlantique Klasikoan
2011
* 2. Plumelec-Morbihango Sari Nagusian
* 2. Montrealgo Txirrindularitza Sari Nagusian
2012
* Frantziako Tourreko etapa bat
* 2. Nazioarteko Kriteriumean eta etapa bat
2013
* Paris-Camembert
2015
* Cholet-Pays de Loire
* 2. Paris-Camembertean
* 3. Plumelec-Morbihango Sari Nagusian

## Kanpo estekak

Pierrick Fédrigo - ProCyclingStats
* Datuak: Q362051
* Multimedia: Pierrick Fédrigo / Q362051
# Pragako Hiri Berria

Pragako Hiri Berria (txekieraz Nové Město) Txekiar Errepublikako hiriburua den Praga hiriko auzoa da. Hiri honetako alde zaharra osatzen duten auzoetatik handi eta berriena da. XIV. mendean eraikitzen hasi zen.

## Leku interesgarriak

* Antzoki Nazionala (Praga)
* Etxe dantzaria
* Pragako Museo Nazionala
* San Wentzeslao enparantza

## Ikus gainera

* Pragako Hiri Zaharra
* Mala Strana

## Kanpo estekak

* Datuak: Q753219
* Multimedia: New Town, Prague / Q753219
# Pragako Erloju Astronomikoa

Pragako Erloju Astronomikoa (txekieraz: Staroměstský orloj edo Pražský orloj) Txekiar Errepublikako Praga hiriburuan dagoen Erdi Aroko erloju astronomiko bat da. Hain zuzen ere, Hiri Zaharrean kokatzen den Udaletxe Zaharraren hegoaldeko horman kokatzen da, horma hau Hiri Zaharreko Enparantzara begira dago eta hiriko turismo gune nagusienetako bat da.
Erlojuaren zati nagusienak hauek dira: adierazle astronomikoa, honek eguzkia eta ilargia xehetasun astronomikoz beteriko zeru batean irudikatzen ditu; "Apostoluen Ibilbidea", orduro erlojuaren barnetik hamabi apostoluak eta beste hainbaten irudiak atera ohi dira; eta azkenik hilabeteak ordezkatzen dituzten dominez beteriko egutegi adierazlea.

## Iruditegia

* Udaletxe Zaharreko kanpandorrea eta erloju astronomikoa
* Adierazle astronomikoa
* Egutegi adierazlea
* Heriotza eta Turkiarra

## Ikus gainera

* Zytglogge
* Erloju astronomiko

## Kanpo estekak

* Pragako Erloju Astronomikoari buruzko bideoa (Gaztelaniaz)
* Datuak: Q729370
* Multimedia: Prague Astronomical Clock / Q729370
# Pragako Geltoki Nagusia

Pragako Geltoki Nagusia (txekieraz "Praha hlavní nádraží") Txekiar Errepublikako Praga hiriburuan dagoen
1871an Frantzisko Josef I.a Austriakoaren omenez "Franz Joseph I" izenez inauguratu zen. Errepublika (1918-1939) garaian AEBko Woodrow Wilson presidentearen omenez "Wilson geltokia" izena jaso zuen. Bestalde, barnealdean art noveau estiloko apainketa du, 1909an Josef Fanta txekiarrak diseinatua.

## Iruditegia

* Barnealdeko art noveau apainketa.

## Kanpo estekak

* Datuak: Q751174
* Multimedia: Praha hlavní nádraží / Q751174
# Pragako Hiri Zaharra

Hiri Zaharra (txekieraz: Staré Město), Txekiar Errepublikako hiriburu den Pragako auzorik ikusgarrienetako bat da.
Hiri Zaharra, Pragaren jatorrizko finkapenaren tokia izan zen. XIV. mendean, Karlos IV.a Luxenburgokoak, hiria handitu zuen Pragako Hiri Berria sortuz. Bi auzo hauek, Na Příkopě kalearen bidez banatuak daude.
Hiri Zaharreko tokirik azpimarragarrienen artean, Hiri Zaharreko Plaza eta Erloju Astronomikoa daude. Moldava ibaiaren beste aldean, Hiri Txikia dago, txekieraz Malá Strana izena jasotzen duena. Hiriaren bi zati hauek, Karlosen Zubiaren bidez lotuak daude.

## Historia

Tokiko lehen finkapenen garaitik, IX. mende inguruan, Staré Město, Moldava ibaiaren ibarretik gertu aurkitzen ziren baserriz osatua zegoen. 1100. urtean dataturiko erregistro batzuek diotenez, bertan azoka bat jartzen zen larunbatero, eta manifestazio militar handiak ere egiten ziren. Merkataritzari esker, tokiko merkatariak aberastu egin ziren, eta, Vaclav I.a erregeak pribilegioren batzuk eman zizkienean, Mesto Prazske herria sortu zen (Praga).

## Kanpo estekak

* Pragako Hiri Zaharreko webgunea
* Datuak: Q748211
* Multimedia: Old Town, Prague / Q748211
# Pragako arratoi txakur

Pragako arratoi-txakurra (txekieraz, Pražský krysařík, Pragako arratoi-txakurra) Txekiar Errepublikan jatorria duen txakur-arraza txiki bat da, herrialde hartatik kanpo gutxi ezagutzen dena.

## Ezaugarriak

Nazioarteko Federazio Zinologikoaren estandarrei dagokienez, munduko txakur-arraza txikiena da, baimendutako sorbalda-gurutzearen altuera maximoa dela eta; izan ere, chihuahuak pisuaren arabera neurtzen dira, ez altueraren arabera. Onartzen den gehieneko altuera Pinscher miniaturazkoaen gutxieneko altuera baino 20 cm txikiagoa da. Altuera ideala 20 eta 23 cm artekoa da, eta pisua 1,5 eta 3,5 kg bitartekoa, nahiz eta, eskuarki, 2,6 kg inguru pisatzen duten.NFZk 9. taldean du sailkatua arraza, konpainia-txakurrekin.
Txakur horren ilajeak oso ile labur eta distiratsua du, eta kolore arruntena beltza eta brontzea da, jatorrizko koloreak. Ondoren, beste kolore batzuk onartu dira: marroia eta brontzea, urdina eta brontzea, lila eta hori, gorria eta merlé.

## Erreferentziak

* ↑ «PRAZSKY KRYSARIK» www.fci.be (Noiz kontsultatua: 2022-10-29).

## Kanpo estekak

* Datuak: Q38906
* Multimedia: Pražský krysařík / Q38906
# Pragako aireportua

Nazioarteko Praga-Ruzyně aireportua (txekieraz: Letiště Praha-Ruzyně) (IATA: PRG, ICAO: ICAO) Txekiar Errepublikako Praga hiriburuko aireportua da. Hiritik 10 kilometro ekialderuntz dago eta Czech Airlines konpainiaren hub edo loturagunea da. 1937ko apirilaren 5ean inauguratu zuten.

## Kanpo estekak

* Pragako aireportuaren webgunea (Txekieraz) (Ingelesez)
* Datuak: Q99172
* Multimedia: Prague Ruzyně Airport / Q99172
# Pragako Museo Nazionala

Pragako Museo Nazionala (txekieraz: Národní muzeum) Txekiar Errepublikako Praga hiriburuko museo garrantzotsuenetako bat da. Neoberpizkundeko eraikin batean, San Wentzeslao enparantzaren gain dagoen muino batean kokatzen da. Bere barnealdean dagoen erdiguneko aldagela txekiar handien panteoitzat erabili ohi da.

## Iruditegia

* Aurrealdea
* Barnealdeko eskailera nagusiak
* Aretoa
* Gauez

## Kanpo estekak

* Pragako Museo Nazionalaren webgune ofiziala (Txekieraz) (Ingelesez)
* Datuak: Q188112
* Multimedia: National Museum in Prague (institution) / Q188112
# Pontlottyn

Pontlottyn, galesez: Pontlotyn, Galesko udalerri bat da, Caerphilly konderrian.

## Kanpo estekak

* Datuak: Q7228312
* Multimedia: Pontlottyn / Q7228312
# Ponto (argipena)

Ponto izan daiteke:
* Pontoko Erresuma, antzinako Anatolian zegoen erresuma;
* Ponto, itsasoaren jainko greziarra;
* Ponto eskualdea;
# Pontlliw and Tircoed

Pontlliw and Tircoed, galesez: Pont-lliw, Galesko Swansea hiriko komunitate bat da. 2.075 biztanle ditu.

## Kanpo estekak

* Datuak: Q24359318
* Multimedia: Pontlliw and Tircoed / Q24359318
# Pontneddfechan

Pontneddfechan edota Pontneathvaughan, Galesko udalerri bat da, Powys konderrian. Konderrian hegoaldeena dagoen udalerria da.

## Kanpo estekak

* Datuak: Q7228314
* Multimedia: Pontneddfechan / Q7228314
# Ponto Belo

Ponto Belo Brasilgo udalerri bat da, Espírito Santo estatuan kokatua. 6.979 biztanle ditu 360,662 km²ko eremuan.

## Ikus, gainera

* Espírito Santo

## Kanpo estekak

* Datuak: Q1806678
* Multimedia: Ponto Belo / Q1806678
# Pontnewydd

Pontnewydd, Galesko Cwmbran udalerriaren auzunea eta komunitate bat da, Torfaen lurraldean.

## Kanpo estekak

* Datuak: Q7228313
* Multimedia: Pontnewydd / Q7228313
# Pontnewynydd

Pontnewynydd, Galesko Pontypool udalerriaren langile klaseko auzune bat da, Torfaen lurraldean.

## Kanpo estekak

* Datuak: Q7228316
* Multimedia: Pontnewynydd / Q7228316
# Ponto (mitologia)

    Artikulu hau greziar jainkoari buruzkoa da; beste esanahietarako, ikus «Ponto (argipena)».
Greziar mitologian Ponto edo Pontos (antzinako grezieraz Πόντος "itsasoa", latinez Pontus), antzinako itsasoko jainko aurreolinpiar bat zen, Gearen semea eta Uranoren anaia. Hesiodok (Teogonia, 116) Geak Ponto berak bakarrik erditu zuela kontatzen du, inor bikotekide bezala izan gabe. Berarentzat, Ponto, ez da itsasoaren pertsonifikazio bat baino askoz gehiago. Higiniok (Fabulak) Ponto, Geak Eterrekin, airearekin izan zuen semea dela dio.
Gearekin, itsasoko agureak ziren Nereo eta Taumanteren (itsasoaren "miraria") aita izan zen, itsasoaren alde arriskutsuenena, Fortzis eta honen emazte eta arreba Zetorena, eta Euribia jainkosa "indartsua"rena. Talasarekin (honen izenak "itsasoa" soilik esan nahi du baina erro aurregreziar batean) Telkinen aita izan zen.
Ozeano itsasoko titanarekin alderatu, honen presentzia greziarren artean askoz garbiagoa zelarik.

## Iturriak

* Apolodoro (Liburutegi mitologikoa) I.2
* Hesiodo (Teogonia) v.107, 131 eta 233

## Kanpo estekak

* Datuak: Q190563
* Multimedia: Pontus (mythology) / Q190563